**Pozvánka na študijnú cestu na medzinárodný veľtrh BIOFACH 2020**

Národná sieť rozvoja vidieka Vás v spolupráci s Ekotrend Slovakia - zväz ekologického poľnohospodárstva pozýva na študijnú cestu na medzinárodný veľtrh BIOFACH 2020, ktorá sa uskutoční v termíne 12.- 14.02.2020. Súčasťou študijnej cesty je aj exkurzia na ekologickú farmu v Karlstettene (Rakúsko) a návšteva biopivovaru v Norimbergu.

Účasť na študijnej ceste je spoplatnená účastníckym poplatkom v hodnote **120 EUR/osoba.** Účastnícky poplatok zahŕňa 2x ubytovanie (dvojlôžková izba) + raňajky vo Velburgu a exkurziu na ekologickú farmu Maierhofer, Karlstetten a do biopivovaru v Norimbergu. Ubytovanie + 2 spomenuté exkurzie bude hradiť zástupca Ekotrend Slovakia - zväz ekologického poľnohospodárstva z vyzbieraného účastníckeho poplatku.

Náklady spojené s dopravou autobusom a jednodňovú vstupenku na medzinárodný veľtrh BIOFACH 2020, bude hradiť NSRV SR z prostriedkov Európskeho poľnohospodárskeho fondu pre rozvoj vidieka, prostredníctvom Technickej pomoci Programu rozvoja vidieka SR 2014 – 2020 určenej na zabezpečenie aktivít akčného plánu a prevádzky siete.

Počet účastníkov je limitovaný. Zmena programu vyhradená. Podmienkou konania študijnej cesty je účasť minimálne 15 záväzne prihlásených osôb. V prípade neobsadenia minimálneho počtu osôb si NSRV SR vyhradzuje právo zrušiť aktivitu, resp. nepodieľať sa na realizácii tejto aktivity. V prípade zrušenia aktivity bude účastnícky poplatok vrátený.

Registráciu účastníkov a výber účastníckeho poplatku zabezpečuje p. *Zuzana Homolová*, Ekotrend Slovakia - zväz ekologického poľnohospodárstva:

**e-mail:** [ecotrend@ecotrend.sk](mailto:ecotrend@ecotrend.sk)

**na tel. číslach:** +421 905 580 141; +421 53 451 1862

**IBAN:** SK31 0200 0000 0011 7101 3556  
**Variabilný symbol:** 12022020

Registrácia účastníkov bude uzatvorená dňa **27. 01. 2020.**

Keďže vstupenka na medzinárodný veľtrh BIOFACH 2020 bude zakúpená na konkrétne meno, nie je prevoditeľná na inú osobu a nie je možné ju vrátiť. V prípade odhlásenia účastníka zo študijnej cesty po zrealizovaní nákupu vstupeniek, bude účastníkovi vrátený účastnícky poplatok znížený o cenu zakúpenej vstupenky.

Študijná cesta je určená farmárom a pôdohospodárskym subjektom, ktorí sa venujú alebo sa chcú venovať ekologickému poľnohospodárstvu.

**Program študijnej cesty**

12.2.2020 (streda)

08:45 Odchod z Nitry, ďalší nástup Zeleneč (D1) \*

10:45 Odchod z Bratislavy\*

13:00 Exkurzia na ekologickú farmu Maierhofer, Karlstetten, Rakúsko, (spracovanie ovocia, samoobslužný obchod s biopotravinami otvorený 24 hodín), <http://bioplatzl.at/>

18:00 Schärding, Rakúsko - individuálna večera, <https://schaerding.at/tour/sd.html>

21:00 Príchod na nocľah Hotel zur Post Velburg, Nemecko,

[www.hotelzurpost-velburg.de](../../../AppData/Local/Microsoft/Windows/INetCache/Content.Outlook/8453LLXA/www.hotelzurpost-velburg.de)

13.2.2020 (štvrtok)

07:00 Raňajky

08:00 Odchod do Norimbergu

9:00 - 18:00 Výstava BIOFACH Norimberg, <https://www.biofach.de/>

18:00 Odchod z Norimbergu do Velburgu

19:00 - 21:00 Spoločný večer

22:00 Nocľah Hotel zur Post Velburg

14.2.2020 (piatok)

07:00 Raňajky

08:00 Odchod do Norimbergu

9:00 - 11:00 Exkurzia do biopivovaru v Norimbergu,

<https://www.historische-felsengaenge.de/fuehrungen/kombifuehrungen>

13:00 odchod z Norimbergu

21:00 Príchod do Bratislavy, ďalšie výstupy Zeleneč, Nitra

\* odchod z *Nitry* - Akademická 4, 94901 Nitra – Agroinštitút; ďalšie nástupy: *Zeleneč* - odpočívadlo na diaľnici D1 Zeleneč; *Bratislava* – budova Istropolis, Trnavské mýto 1, 831 04 Nové Mesto

Záväzne registrovaným účastníkom bude zaslaný email s presnými časmi odchodov.

**Prihláška na študijnú cestu na medzinárodný veľtrh BIOFACH 2020**

**Meno a priezvisko:** .....................................................................................................................

**Adresa trvalého pobytu:** ............................................................................................................

**Číslo cestovného dokladu (č. OP):** ...........................................................................................

**Dátum narodenia:** ......................................................................................................................

**Telefonický kontakt:** ..................................................................................................................

**E-mail účastníka:** .......................................................................................................................

**Funkcia účastníka v subjekte:** ..................................................................................................

**Názov subjektu:** .........................................................................................................................

**IČO:** .............................................................................................................................................

**DIČ:** .............................................................................................................................................

**Adresa / sídlo subjektu:** ............................................................................................................

**Web:** ............................................................................................................................................

Touto prihláškou sa záväzne prihlasujem na študijnú cestu na medzinárodný veľtrh BIOFACH 2020, Norimberg, 12. – 14.2.2020\*.

........................................................

(podpis)

V súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov podpisom prihlášky udeľujem súhlas Agentúre pre rozvoj vidieka, Akademická 4, 949 01 Nitra, Ministerstvu pôdohospodárstva a rozvoja vidieka SR, Dobrovičova 12, 812 66 Bratislava a Ekotrendu Slovakia – Zväzu ekologického poľnohospodárstva, Michala Hlaváčka 21, 054 01 Levoča na spracovanie osobných údajov uvedených v prihláške na aktivitu za účelom registrácie účastníka aktivity a zabezpečenia služieb súvisiacich so študijnou cestou. Súčasne potvrdzujem, že uvedené údaje v rozsahu, v akom boli poskytnuté, sú pravdivé a správne. Taktiež potvrdzujem, že som bol informovaný/-á o práve tento súhlas so spracovaním osobných údajov kedykoľvek odvolať.

\*Keďže vstupenka na medzinárodný veľtrh BIOFACH 2020 bude zakúpená na konkrétne meno, nie je prevoditeľná na inú osobu a nie je možné ju vrátiť. V prípade odhlásenia účastníka zo študijnej cesty po zrealizovaní nákupu vstupeniek, bude účastníkovi vrátený účastnícky poplatok znížený o cenu zakúpenej vstupenky.